ddrg/super_eurlex huggingface dataset:
KOMMISSIONENS BESLUTNING af 12. november 1997 om godkendelse af Den Italienske Republiks anmodning vedrørende fristen for udbetaling af fremskyndet støtte til virksomheder, der forarbejder tomater (Kun den italienske udgave er autentisk) (97/795/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 504/97 af 19. marts 1997 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager (1), ændret ved forordning (EF) nr. 1491/97 (2), særlig artikel 13, stk. 2, og

ud fra følgende betragtninger:

I artikel 13, stk. 2, i forordning (EF) nr. 504/97 er det fastsat, at det ansvarlige organ udbetaler den fremskyndede støtte senest 30 dage fra indgivelse af ansøgningen, og at nævnte frist på anmodning fra en medlemsstat kan forlænges til 45 dage efter aftale med Kommissionen, hvis den af behørigt begrundede kontrolårsager ikke kan overholdes;

Italien har ud fra forskellige årsager, der er meddelt Kommissionen, og som vedrører kontrollen på landets område, anmodet Kommissionen om at kunne udnytte denne bestemmelse for produktionsårene 1997/98, 1998/99 og 1999/2000; en gennemgang af disse årsager viser, at Italiens ansøgning bør imødekommes;

denne beslutning bør kunne anvendes for produktionsårene 1997/98, 1998/99 og 1999/2000, forudsat at kontrolvilkårene i Italien forbliver uændrede -

VEDTAGET FØLGENDE BESLUTNING:

Artikel 1

1. Den Italienske Republik kan udnytte bestemmelsen i artikel 13, stk. 2, fjerde afsnit, i forordning (EF) nr. 504/97.

2. Denne tilladelse er gyldig for produktionsårene 1997/98, 1998/99 og 1999/2000, for så vidt kontrolvilkårene forbliver uændrede.

Artikel 2

Denne beslutning er rettet til Den Italienske Republik.

Udfærdiget i Bruxelles, den 12. november 1997.

På Kommissionens vegne

Franz FISCHLER

Medlem af Kommissionen

(1) EFT L 78 af 20. 3. 1997, s. 14.

(2) EFT L 202 af 30. 7. 1997, s. 27.
RÅDETS AFGØRELSE af 24. november 1997 om beskikkelse af to medlemmer af Regionsudvalget (97/801/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 (1) og 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at to pladser som medlemmer af Regionsudvalget er blevet ledige, efter at Gun-Britt Mårtensson og Joakim Ollén er trådt tilbage som medlemmer, hvilket Rådet blev underrettet om henholdsvis den 8. september 1997 og den 1. oktober 1997,

under henvisning til indstillingerne fra den svenske regering -

TRUFFET FØLGENDE AFGØRELSE:

Eneste artikel

Catharina Tarras-Wahlberg beskikkes som medlem af Regionsudvalget som efterfølger for Gun-Britt Mårtensson, og Henrik Hammer som efterfølger for Joakim Ollén for den resterende del af disses mandatperioder, dvs. indtil den 25. januar 1998.

Udfærdiget i Bruxelles, den 24. november 1997.

På Rådets vegne

J. POOS

Formand

(1) EFT L 31 af 4. 2. 1994, s. 29.

(2) EFT L 25 af 2. 2. 1995, s. 20.
KOMMISSIONENS AFGØRELSE af 17. november 1997 om indgåelse på Det Europæiske Kul- og Stålfællesskabs og Det Europæiske Atomenergifællesskabs vegne af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Kirgisiske Republik på den anden side om handel og handelsanliggender (EØS-relevant tekst) (97/796/EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, og

ud fra følgende betragtninger:

Det er i afventning af ratifikationen af partnerskabs- og samarbejdsaftalen, der blev undertegnet i Bruxelles den 9. februar 1995, nødvendigt at godkende interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Kirgisiske Republik på den anden side om handel og handelsanliggender, undertegnet den 28. november 1996 i Bruxelles;

det er nødvendigt at indgå interimsaftalen for at virkeliggøre Fællesskabets mål, navnlig som omhandlet i artikel 2 og 3 i traktaten om oprettelse af Det Europæiske Kul- og Stålfællesskab, og traktaten indeholder ikke hjemmel i alle tilfælde, der er omfattet af denne afgørelse;

efter høring af Det Rådgivende Udvalg og samstemmende udtalelse fra Rådet -

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Kirgisiske Republik på den anden side om handel og handelsanliggender sammen med protokollen og erklæringerne godkendes herved på Det Europæiske Kul- og Stålfællesskabs og Det Europæiske Atomenergifællesskabs vegne.

Disse tekster er knyttet til denne afgørelse (1).

Artikel 2

Formanden for Kommissionen foranstalter på Det Europæiske Kul- og Stålfællesskabs og Det Europæiske Atomenergifællesskabs vegne den notifikation, der er omhandlet i interimsaftalens artikel 33.

Udfærdiget i Bruxelles, den 17. november 1997.

På Kommissionens vegne

Jacques SANTER

Formand

(1) EFT L 235 af 26. 8. 1997, s. 3.
KOMMISSIONENS BESLUTNING af 26. november 1997 om beskyttelsesforanstaltninger over for fiskerivarer med oprindelse i Tyrkiet (EØS-relevant tekst) (97/806/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Der er fundet Vibrio parahaemolyticus i frosne venusmuslinger uden skal, som er importeret fra en forarbejdningsvirksomhed i Tyrkiet;

forekomsten af Vibrio parahaemolyticus i levnedsmidler skyldes dårlig hygiejne før og/eller efter forarbejdningen af levnedsmidlerne og udgør en potentiel sundhedsfare for mennesker;

det bør derfor ikke længere være tilladt at importere fiskerivarer fra den pågældende virksomhed i Tyrkiet;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for ferske, frosne og forarbejdede fiskerivarer med oprindelse i Tyrkiet.

Artikel 2

Medlemsstaterne forbyder import af ferske fiskerivarer under enhver form fra følgende virksomhed i Tyrkiet: Dardanel Onentas Gida Sanayias (kode nr. 181).

Artikel 3

Medlemsstaterne ændrer de foranstaltninger, de anvender i samhandelen, for at efterkomme denne beslutning. De underretter straks Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 26. november 1997.

På Kommissionens vegne

Franz FISCHLER

Medlem af Kommissionen

(1) EFT L 373 af 31. 12. 1990, s. 1.

(2) EFT L 162 af 1. 7. 1996, s. 1.
KOMMISSIONENS BESLUTNING af 21. november 1997 om ændring af beslutning 93/73/EØF om Irlands status med hensyn til infektiøs hæmatopoietisk nekrose og egtvedsyge (EØS-relevant tekst) (97/804/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 5, stk. 2, og

ud fra følgende betragtninger:

Ved beslutning 93/73/EØF (3) meddelte Kommissionen Irland status som godkendt fastlandszone og kystzone i henseende til infektiøs hæmatopoietisk nekrose (NHI) og egtvedsyge (SHV);

den 3. juli 1997 indberettede de irske myndigheder et tilfælde af SHV på Cape Clear Island;

de irske myndigheder har truffet de nødvendige foranstaltninger til at udrydde sygdommen og til at forhindre, at den spredes;

i henhold til reglerne i Rådets direktiv 91/67/EØF må status med hensyn til SHV ophæves for Cape Clear Island;

for de øvrige dele af Irland kan den godkendte status opretholdes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 93/73/EØF foretages følgende ændringer:

1) Artikel 1 affattes således:

»Artikel 1

1. Irland anerkendes for fisk vedkommende som godkendt fastlandszone og godkendt kystzone i henseende til NHI.

2. De dele af Irland, der er nævnt i bilaget, anerkendes som godkendt fastlandszone og godkendt kystzone i henseende til SHV.«

2) Følgende bilag indsættes:

»BILAG

Irlands område bortset fra Cape Clear Island.«

Artikel 2

Denne beslutning er rettet til medlemsstaterne.

Udfærdiget i Bruxelles, den 21. november 1997.

På Kommissionens vegne

Franz FISCHLER

Medlem af Kommissionen

(1) EFT L 46 af 19. 2. 1991, s. 1.

(2) EFT L 243 af 11. 10. 1995, s. 1.

(3) EFT L 27 af 4. 2. 1993, s. 34.
RÅDETS AFGØRELSE af 20. november 1997 om beskikkelse af et medlem af Det Økonomiske og Sociale Udvalg (97/791/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 26. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998 (1),

i betragtning af, at en plads som medlem af ovennævnte udvalg er blevet ledig, efter at Henri Bordes-Pages er trådt tilbage, hvilket Rådet blev underrettet om den 21. januar 1997,

under henvisning til den kandidatliste, som den franske regering har forelagt,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Claude Cambus beskikkes som medlem af Det Økonomiske og Sociale Udvalg som efterfølger for Henri Bordes-Pages for den resterende del af dennes mandatperiode, dvs. indtil den 20. september 1998.

Udfærdiget i Bruxelles, den 20. november 1997.

På Rådets vegne

E. HENNICOT-SCHOEPGES

Formand

(1) EFT L 257 af 5. 10. 1994, s. 20.
RÅDETS AFGØRELSE af 20. november 1997 om beskikkelse af et medlem af Det Økonomiske og Sociale Udvalg (97/792/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 26. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998 (1),

i betragtning af, at en plads som medlem af ovennævnte udvalg er blevet ledig efter Richard Pickerings død, hvilket Rådet blev underrettet om den 25. oktober 1996,

under henvisning til den kandidatliste, som den britiske regering har forelagt,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Helen McGrath beskikkes som medlem af Det Økonomiske og Sociale Udvalg som efterfølger for Richard Pickering for den resterende del af dennes mandatperiode, dvs. indtil den 20. september 1998.

Udfærdiget i Bruxelles, den 20. november 1997.

På Rådets vegne

E. HENNICOT-SCHOEPGES

Formand

(1) EFT L 257 af 5. 10. 1994, s. 20.
28.11.97ΓDΑΠ DeEuropæiskeFællesskabersTidende L326/43
KOMMISSIONEN
KOMMISSIONENS BESLUTNING
af19.november 1997
omimportlicenser forvarerindenforoksekødssektoren medoprindelsei
Botswana,Kenya,Madagaskar ,Swaziland,ZimbabweogNamibia
(97/802/EF)
KOMMISSIONEN FORDEEUROPÆISKE
FÆLLESSKABER HAR—
underhenvisningtiltraktatenomoprettelseafDet
EuropæiskeFællesskab,importlicenser fordemængder,dereranmodetomlicens
for;
derestmængder ,forhvilkederkanansøgesomlicenser
fraden1.december1997,børfastsættes,udenatden
samledemængdepå52100tonsoverskrides ;
detbørunderstreges ,atdennebeslutningikketilside­
sætterbestemmelser iRådetsdirektiv72/462/EØFaf12.
december1972omsundhedsmæssige ogveterinærpoliti­
mæssigeproblemeriforbindelsemedindførselafkvæg,
svin,fåroggedersamtferskkødogkødprodukter fra
tredjelande(4),senestændretveddirektiv96/91/EFC)—underhenvisningtilRådetsforordning(EØF)nr.715/90
af5.marts1990omdenordning,derskalgældeforland­
brugsprodukter ogvissevarerfremstilletaflandbrugspro­
duktermedoprindelseiAfrika,VestindienogStillehavet
(AVS)ellerideoversøiskelandeogterritorier('),senest
ændretvedforordning(EF)nr.619/96(2),særligartikel27,
VEDTAGET FØLGENDE BESLUTNING :underhenvisningtilKommissionens forordning(EF)nr.
589/96af2.april1996omfastsættelseafgennemførelses­
bestemmelser ioksekødssektoren tilRådetsforordning
(EØF)nr.715/90omdenordning,derskalgældefor
landbrugsprodukter ogvissevarerfremstilletaflandbrugs­
produktermedoprindelseiAVS-staterneellerideover­
søiskelandeogterritorier(3),særligartikel4,ogArtikel1
Nedenstående medlemsstater udstederden21.november
1997importlicenser forprodukterfraoksekødssektoren ,
udtryktsomudbenetkød,medoprindelseivissestateri
Afrika,VestindienogStillehavet,fornedenstående
mængderogoprindelseslande :
Tyskland:
—260,000tonsmedoprindelse :Botswana
—180,000tonsmedoprindelse :Namibia
DetForenedeKongerige:
—520,000tonsmedoprindelseiBotswanaudfrafølgendebetragtninger :
Medartikel1iforordning (EF)nr.589/96åbnesder
mulighedforudstedelseafimportlicenser forprodukter
fraoksekødssektoren ;indførslerne måimidlertidikke
overstigedemængder,somerfastsatforhvertafdisse
eksporterende tredjelande ;
delicensansøgninger ,dererindgivetfraden1.tilden10.
november1997,udtryktsomudbenetkød,ioverensstem­
melsemedforordning (EF)nr.589/96,overstigerfor
produktermedoprindelseiBotswana,Kenya,Madagaskar,
Swaziland,ZimbabweogNamibiaikkededisponible
mængderfordisselande;deterderformuligtatudstede—300,000tonsmedoprindelseiZimbabwe
—288,000tonsmedoprindelseiNamibia
—10,000tonsmedoprindelseiSwaziland.
(')EFTL84af30.3.1990,s.85.
(2)EFTL89af10.4.1996,s.1.
OEFTL84af3.4.1996,s.22.(4)EFTL302af31.12.1972,s.28.
0EFTL13af16.1.1997,s.26.

L326/44 DA DeEuropæiskeFællesskabersTidende 28.11.97
Artikel2
Derkanioverensstemmelse medartikel3,stk.3,iforord­
ning(EF)nr.589/96indgiveslicensansøgninger iløbetaf
detiførstedageafdecember1997forfølgendemængder
udbenetoksekød:Artikel3
Dennebeslutningerrettettilmedlemsstaterne .
UdfærdigetiBruxelles,den19.november1997.
PåKommissionens vegne
FranzFISCHLER
MedlemafKommissionenBotswana :
Kenya:
Madagaskar :
Swaziland :
Zimbabwe :
Namibia :8396,000tons
142,000tons
7144,000tons
3153,000tons
2674,659tons
7489,000tons.
KOMMISSIONENS BESLUTNING af 3. december 1997 om en dispensationsanmodning fra Belgien i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske og den nederlandske udgave er autentisk) (97/839/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c, og

ud fra følgende betragtninger:

Belgien har den 14. marts 1997 afsendt en dispensationsanmodning, som Kommissionen har modtaget den 18. marts 1997, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede montering af to typer gasudladningslamper til brug i to typer forlygter på én køretøjstype; de pågældende lygter og lamper er omfattet af en dispensation, som er givet i henhold til artikel 8, stk. 2, litra c);

monteringen af de nye typer gasudladningslamper og lygter opfylder kravene i regulativ nr. 48 fra FN's Økonomiske Kommission for Europa; følgelig er det forsvarligt umiddelbart at tillade EF-typegodkendelse af køretøjstypen, forudsat at køretøjstypen er udstyret med automatisk anordning til indstilling af forlygteniveau, forlygtevasker og et system, der automatisk sørger for, at nærlyset er tændt konstant, også når fjernlyset er tændt;

de pågældende direktiver vil blive ændret, således at gasudladningslamper kan monteres på en køretøjstype;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Belgien har indgivet vedrørende dispensation for montering af to typer gasudladningslamper til brug i to typer forlygter til en motorkøretøjstype, imødekommes på den betingelse, at køretøjstypen er udstyret med automatisk anordning til indstilling af forlygteniveau, forlygtevasker og et system, der automatisk sørger for, at nærlyset er tændt konstant, også når fjernlyset er tændt.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 3. december 1997.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.
KOMMISSIONENS AFGØRELSE af 9. december 1997 om oprettelse af et rådgivende udvalg for Fællesskabets politik med hensyn til træ- og papirindustrien (97/837/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

ud fra følgende betragtning:

I betragtning af træ- og papirindustriens økonomiske udvikling og behovet for at sikre, at dens forskellige grene er repræsenteret i udvalget, bør der foretages en ændring af Kommissionens afgørelse 83/247/EØF (1) -

TRUFFET FØLGENDE AFGØRELSE:

Eneste artikel

I afgørelse 83/247/EØF foretages følgende ændringer:

1) Artikel 1, 2 og 3 affattes således:

»Artikel 1

Der oprettes under Kommissionen et rådgivende udvalg for Fællesskabets politik for træ- og papirindustrien, i det følgende benævnt »udvalget«. Udvalget består af repræsentanter for træ- og papirindustriens europæiske organisationer.

Artikel 2

Udvalget rådgiver Kommissionen på dennes opfordring eller på eget initiativ om de industrielle aspekter af fællesskabspolitik, som berører træ- og papirindustrien, samt i markedsspørgsmål og andre økonomiske anliggender i forbindelse med træprodukter i Fællesskabet eller efter efterspørgslen på dem.

Artikel 3

Udvalget består af 23 medlemmer:

- fem repræsentanter for skovbrugssektoren

- seks repræsentanter for træindustrien

- seks repræsentanter for papirmasse-, papir- og papfremstillings- og forarbejdningsindustrien

- seks repræsentanter for trykkeri- og forlagsindustrien.«

2) Artikel 5 og 6 affattes således:

»Artikel 5

Udvalgsmedlemmernes mandatperiode er på to år. Den kan fornyes med Kommissionens godkendelse. Ved toårsperiodens udløb beholder udvalgsmedlemmerne deres plads, indtil de bliver afløst, eller deres mandat er blevet fornyet.

Et medlems mandatperiode ophører inden toårsperiodens udløb ved fratrædelse eller dødsfald.

Medlemmet afløses i resten af mandatprioden efter bestemmelserne i artikel 4.

Medlemshvervet er vederlagsfrit.

Artikel 6

Fortegnelsen over medlemmerne offentliggøres af Kommissionen i De Europæiske Fællesskabers Tidende til orientering.«

3) Artikel 10 affattes således:

»Artikel 10

1. Udvalget og arbejdsgrupperne indkaldes af formanden. Udvalget træder sammen ved Kommissionens hovedsæde.

2. Repræsentanter for berørte tjenestegrene inden for Kommissionen deltager i udvalgets og arbejdsgruppernes møder.«

Udfærdiget i Bruxelles, den 9. december 1997.

På Kommissionens vegne

Martin BANGEMANN

Medlem af Kommissionen

(1) EFT L 137 af 26. 5. 1983, s. 31.

BILAG

UDVALGET FOR FÆLLESSKABETS POLITIK FOR TRÆ- OG PAPIRINDUSTRIEN

>TABELPOSITION>
KOMMISSIONENS BESLUTNING af 5. december 1997 om ændring af beslutning 96/304/EF om fastlæggelse af miljøkriterierne for tildeling af Fællesskabets miljømærke til sengelinned og T-shirts (EØS-relevant tekst) (97/864/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke (1), særlig artikel 5, stk. 1, andet afsnit, og

ud fra følgende betragtninger:

Ved artikel 5, stk. 1, første afsnit, i forordning (EØF) nr. 880/92 er det fastsat, at betingelserne for tildeling af miljømærket fastlægges for hver produktgruppe for sig;

Kommissionens beslutning 96/304/EF af 22. april 1996 om fastlæggelse af miljøkriterierne for tildeling af Fællesskabets miljømærke til sengelinned og T-shirts (2) bør ændres for at klarlægge betydningen af udtrykkene »100 % bomuld« og »blandinger af bomuld og polyester«;

i overensstemmelse med artikel 6 i forordning (EØF) nr. 880/92 har Kommissionen hørt de vigtigste interessegrupper i et samrådsforum;

foranstaltningerne i denne beslutning er i overensstemmelse med udtalelse fra det udvalg, der er nedsat i medfør af artikel 7 i forordning (EØF) nr. 880/92 -

VEDTAGET FØLGENDE BESLUTNING:

Artikel 1

I artikel 1 i beslutning 96/304/EF affattes andet afsnit således:

»I samtlige tilfælde skal fibermaterialerne i det færdige produkt være 100 % bomuld eller blandinger af bomuld og polyester. Der kan tillades op til 5 % af naturlige eller syntetisk elastiske fibre, hvis det er nødvendigt af tekniske årsager.«

Artikel 2

Denne beslutning er rettet til medlemsstaterne.

Udfærdiget i Bruxelles, den 5. december 1997.

På Kommissionens vegne

Ritt BJERREGAARD

Medlem af Kommissionen

(1) EFT L 99 af 11. 4. 1992, s. 1.

(2) EFT L 116 af 11. 5. 1996, s. 30.